Cuneiform Tablet Kt 88/k 127 (AKT 7a 260)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-SIPA qí-bi-ma um-ma en-um-a-šùr-ma šu-ma ḫa-na-na-ru-um a-ma-kam sà-ḫi-ir KÙ.BABBAR iš-tí a-li-ki-im pá-ni-e-ma ṭù-ru-sú-ma KÙ.BABBAR-pí la uk-ta-a-al šu-ma a-na pá-ni ḫa-ra-nim ta-ša-pár-ma KÙ.BABBAR tù-šé-ba-al ù a šu-mì-a KÙ.BABBAR 1 GÍN ma-la šé-bu-lim šé-bi₄-il₅-ma ù šu-up-ra-ma a-na-ku a-na-nu-um lu-šé-bi-lá-kum ù šu-ma lu-qú-ut-kà i-pá-ru-sú-ni-ma i-ta-bu-lu-nim ù lu-qú-tí i-a-tám KI lu-qú-tí-kà-ma šu-pur-ma li-it-bu-lu-nim mì-šu ša a-na ì-lí-ba-ni a-šu-mì AN.NA ša ì-lí-iš-ti-kál ša iš-pu-ra-ni a-na-ku a-na-ki-ir ki-ma AN.NA aṣ-bu-tù 23 ma-na 15 GÍN ì-lí-ba-ni i-dí-nam 51.66666 ma-na 5 GÍN a-ta ta-dì-nam šu-ma ú-ṣú-ra-num DUMU ku-da-a i-li-kam 3 ma-na 12 GÍN ḫa-bu-lam ṣa-ba-sú-ma ša-áš-qí-il₅-šu ṭup-pu-šu i li-bi₄ ṭup-pè-a i-ba-ší 0.5 ma-na KÙ ù ṣi-ba-tù-šu KI en-na-sú-en₆ DUMU a-mur-{d}UTU 1 ma-na 5 GÍN KI du-na-e-<gap>-<gap> ša-áš-qí-il₅-šu-nu